b'\n_START_ARTICLE_\nEr Piu \xe2\x80\x93 Meil\xc4\x97s ir peili\xc5\xb3 istorija\n_START_SECTION_\nTurinys\n_START_PARAGRAPH_\nRoma, 1900-ieji. Jaunas banditas Nino d\xc4\x97l \xc4\xafkal\xc4\x8di\xc5\xb3 tr\xc5\xabkumo anks\xc4\x8diau laiko paleid\xc5\xbeiamas i\xc5\xa1 kal\xc4\x97jimo ir gr\xc4\xaf\xc5\xbeta \xc4\xaf savo rajon\xc4\x85, kuriame jis vadinamas karaliumi. Jo mergina Roza nenori, kad \xc5\xa1is toliau verst\xc5\xb3si nelegalia veikla, tod\xc4\x97l Nino pradeda prekiauti \xc5\xbeuvimi, ta\xc4\x8diau netrukus jo keliai susiduria su Augustarelo, m\xc4\x97sininku, kuris, kaip, jis \xc4\xaftaria, ir \xc4\xafskund\xc4\x97 j\xc4\xaf policijai. Dar daugiau, \xc5\xa1is pradeda r\xc4\x97\xc5\xbeti sparn\xc4\x85 apie Roz\xc4\x85 ir Nino priverstas griebtis veiksm\xc5\xb3. Sumu\xc5\xa1tas Augustarelo pasiskund\xc5\xbeia savo 3 broliams, kurie nusiaubia Nino parduotuv\xc4\x99. Visuomet akcentuodamas garb\xc4\x99, \xc5\xa1is nusprend\xc5\xbeia neker\xc5\xa1yti ir pasiper\xc5\xa1a Rozai. Tai nesulaiko Augustarelo, tod\xc4\x97l Nino pasi\xc5\xablo jam vyno g\xc4\x97rimo var\xc5\xbeybas su savoti\xc5\xa1komis taisykl\xc4\x97mis. J\xc5\xb3 metu pa\xc5\xbeemintas Augustarelo griebiasi peilio, su\xc5\xbealoja Nino ir save. Augustarelo mir\xc5\xa1ta, o \xc5\xa1io broliai ir Roza slaugo Nino, kad \xc5\xa1is pasveikt\xc5\xb3 ir jie gal\xc4\x97t\xc5\xb3 j\xc4\xaf nu\xc5\xbeudyti garbingoje kovoje. Nustatoma data \xe2\x80\x93 savait\xc4\x97 iki Nino ir Rozos vestuvi\xc5\xb3, - ta\xc4\x8diau \xc5\xa1i visaip stengiasi sutrukdyti dvikovai. Nepavykus perkalb\xc4\x97ti broli\xc5\xb3 Di Lorenz\xc5\xb3, Roza pasisi\xc5\xablo Nino praleisti kartu lemting\xc4\x85 nakt\xc4\xaf, nors pastarasis tvirtina tokiu b\xc5\xabdu negal\xc4\x97si\xc4\x85s jos vesti. Nors Nino ir sutinka, Rozai u\xc5\xbemigus jis nuvyksta \xc4\xaf sutart\xc4\x85 viet\xc4\x85, kur susiremia su vienu i\xc5\xa1 Di Lorenz\xc5\xb3...'